
INTINDEREA SPRE RĂSĂRIT A MOLDOVEI 
LUI ȘTEFAN-CEL-MARE 
— CU PRILEJUL UNEI INSCRIPȚII — 
DE 


N. IORGA 
MEMBRU AL ACADEMIEI ROMÂNE 


Intre pietrele de mormânt găsite la Suceava, Eugen 
Kozak a publicat una 1), pe care a cetit-o bine în parte, dar cu 
greşeala de a crede că între cele două fragmente, care se 
îmbină perfect, ar lipsi ceva, dar, în lipsa lui, completă, de 
cunoştinţa istoriei Moldovei şi încă mai mult a istoriei uni- 
versale, n'a fost în stare s’o înțeleagă legând la întâmplare 
numele de Vlad, de Isac şi Teodor: 


Adevărata cetire e aceasta: ['Exmuj9n ó |[5Jodioc toð Oleoă 
Biăr meolieimios roi ualagirov "1o0â| aġpévtos | Oeodooov xe | ris Xa- 
baoias |[ă]rovs „> Amn. 


Adecă: «A adormit robul lui Dumnezeu Vlad, îngrijitorul 
casei răposatului Isac, domnul de Theodoro şi al Cazariei, 
anul 6988 [1480]». 

E vorba deci de Vlad, majordomul lui Isac de Teodoro 
sau Todoro, Mangupul, de unde i-a venit lui Ștefan-cel-Mare 
soţia, Comnenă, Paleologă, Maria. 

Alexie şi Isac de Teodoro, fraţii îndușmăniți a căror amă- 
nunţită istorie a scris-o de curând așa de bine d-l Vasiliev, 
erau încunjurați de Români în ultima lor apărare, Munteni, 
cari se află și la Caffa, stând alături de « Valahii Poloni » ai 
Cattesilor, adecă Moldovenii 2). Iar rostul acestor « Împărați » 


1) E. Kozak, (Inschriften aus der Bukowina, I, Viena, 1903, p. 151. 

3) V. Iorga, Acte şi fragmente, III, pp. 41 şi urm. (Şi notele). Găsim pe un Barto- 
lomeiu din Cetatea-Albă, pe un + Radu Ungurul», pe un Staicu şi un Stoica, un 
Dumitru, un Teodor, un Simion, un Matiaş, pe un Ioan din Suceava, o întreagă legiune. 


z A. R. — Memoriile Secțiunii Istorice. Seria II]. Tom. XX. Mem. 15. 

era în realitate acela al unor acreditaţi ai lui Ștefan, a cărui 
Domnie tindea spre Răsărit, 

Isac trimetea prin Caffa încă de la 1471 solii săi la cumnatul 
moldovean 1). 

Acest « Mangup » nu e, când se uită cineva bine, altceva decât 
ultima formă scăzută, ultimul adăpost, necontenit amenințat, al 
acelui străvechiu Cherson bizantin, de unde poporul rusesc, avân- 
du-și centrul la Chiev sau, cum zic Românii, « Chiu », supt dinastia 
normandă, şi-a tras creștinismul şi întreaga cultură superioară. 

Legătura cu Mangupul nu e o întâmplare; ea face parte 
dintr'o lungă serie a acestei înaintări spre Răsărit a politicei 
lui Ştefan. Astfel stabilirea de «pescari» moldoveni din 
Cetatea-Albă, la Lerici, de la gura Niprului, aparținând fa- + 
miliei Senarega, încă din zilele lui Petru Aron, la 14552). 
Urmează, supt Ștefan, raporturi cu Zaharia Ghisulfi 5), 
domnul de Matrega, mai departe spre Est, şi, când Turcii 
luară cetatea, Zaharia Ghisulfi era invitat de Ștefan în Mol- 
dova, oferindu-i-se un «castel» +). Pretinzându-se « prădat ) 
de Ștefan, la care se refugiase, el arăta la 1482 că, dacă 
nu e ajutat de Genova, mută pe toţi ai săi în Moldova. 

Legătura aceasta continuă, de altfel, ceea ce făcuse Ștefan, 
cu câțiva ani înainte, încercând a pătrunde în rosturile Rusiei 
ortodoxe, trecută prin forme dinastice lituaniene, care stătea 
să dispară ca formă politică şi culturală SRI înceata presiune 
polonă. 

Pentru a înțelege deci legătura lui Ștefan-cel-Mare cu 
Chievul, căzut în atârnarea Polonilor, prin căsătoria lui cu 
Evdochia Olelcovici, de descendență lituaniană trecută la 
ortodoxie şi la rusism, pot servi aceste rânduri ale lui Mihail 
Hruşevschi, în a sa scurtă istorie, publicată în limba francesă, 
a Ucrainei (Abrégé de Phistoire de l Ukraine, Paris-Geneva- 
Praga,-1920, p. 69): 

« Unul din aceste comploturi » (cu MOC şi Moldovenii) - 
«ni e cunoscut, pentrucă a fost descoperit de guvernul lituanian 


1) Ibid., pe 47. 

*) Ibid., pp. 32—36; Ghilia şi Cetatea-Albă, pp. 116—118. 
4) Iorga, Acte şi fragmente, Il, p. 49. 

*) Ibid.; p: 63,.no. 1 

în “1481. Ca personagiu de căpetenie figurează prințul 
Mihail Olelcovici. Acest prinț, jignit pentrucă principatul 
Chievului, care trebuia să-i revie la moartea fratelui, a fost 
prefăcut într'o simplă provincie sau palatinat și dată în sama 
unui guvernator lituanian catolic (1470), încercă să se folo- 
sească pentru a face o lovitură de Stat cu sprijinul cumnaților 
săi: prințul (sic) Moscoviei şi Voevodul Moldovei. Dar conspira- 
tia fu descoperită şi prințul ca şi partisanii lui plătiră cu capul ». 

Hruşevschi crede, de altfel, explicând prin nu ştiu ce 
«bulgarism » cultural al Moldovei, că această politică a fost 
urmată prin sprijinirea, la 1490, a mişcărilor ruseşti, popu- 
lare la origine, dar îndată sprijinite de nobilime și de cler, 
-de către Domnul Moldovei. E vorba de mișcarea, de altfel 
cunoscută nouă, a lui Muha, pe care istoricul «ucrainian » 
o explică astfel: «In Galiţia, o mare insurecție a izbucnit 
la 1490, cu ajutorul Moldovei, unde domnia atunci Ştefan- 
cel-Mare, cel mai puternic dintre prinții moldoveni. Ea avu 
un drept căpetenie pe un oarecare Muha, din Moldova («de 
Valachie»). El avea cu dânsul 9.000 de țărani înarmați, după 
izvor polon, care subliniază că țăranii din Galiţia de Sud 
(Pocuția) participară. Ea avu și concursul nobilimii ucrainiene, 
cum ni-ọ vădesc documentele. Un alt document ne infor- 
mează că nobilimea locală a luat parte și, în 1509, la expedi- 
tiile Voevozilor moldoveni (sic; e vorba. de Bogdan, fiul lui 
Ștefan) în Galiția» 1). Și se vorbește apoi de «speranțele pe 
care Ucraina apuseană, apăsată, le punea în Moldova ». 

De altfel, Ştefan-Vodă a dat Cazacilor 2) pe întemeietorul 
lor, un Vişnievieţchi, care avu ca soție o domniță, creându-se 
astfel drepturile la coroana Moldovei ale urmaşului, Dimitrie, 
şi «așa-zisul » 3) Hatman Ostafie Daşcovici. | 

Evident că această formulare, atât de prescurtată, trebuie 
urmărită în marea lucrare națională a aceluiași, apărută, 
rusește în opt volume, 


1) pp. 70371 3 
2) Pe cari Hruşevschi îi apropie de vechii Anţi şi de Brodnicii medievali; p. 86. 
3 Hrușevschi, vorbind de acest « celebru guvernator de Cercasc între-r1520 şi 1530 », 
îi spune: (înscris mai târziu, per nefas, pentru isprăvile sale, în lista Hatmanilor Caza- 


cilor »; p. 87. 


I1* 

De aceste tendințe se leagă, fără să putem precisa întru 
cât a putut să ajute Moldova, unde era atunci lângă Petru 
Rareş culta şi ambițioasa princesă sârbească, vorbind de 
« Țarul » Ioan, părintele ei: Elena, truda pentru întemeia- 
rea, câştigată numai în 1539, a episcopatului ortodox din 
Liov. 

De acesta, spune Hruşevschi 1), se leagă și activitatea noud 
a Frăției ortodoxe din Liov. Se ştie însă cât de mult atârna 
aceasta de Alexandru- Vodă Lăpușneanu, tradiția acestei ocro- 
tiri întinzându-se şi dincolo de anul 1600, ba şi până în 
Domnia: ambițioasă a lui Vasile Lupu. Acest rol e, de altfel, 
pe deplin recunoscut de istoricul naţionalist « ucrainian » pe 
care l-am citat: « Frăția Adormirii a fost maica altor frății; 
un fel de represintare a Rusiei galiţiene. Voevozii Moldovei 
sânt în legătură cu dânsa, trimet «prietenilor lor», cum 
numesc pe frați, bani și daruri în natură pentru ospețele lor 
publice ». 

Tot în aceste relații intră şi contactul cu Ostrogul enejilor 
Constantin și Vasile —, amintim planul de căsătorie acolo al 
lui Despot, întrat mai mult decât se pare în tradiția vechilor 
noştri Domni —, oraşul unde apare, neputând apărea în Mol- 
dova însăși, după un plan tot supt Despot, şi prima Biblie 
completă în limba slavonă, la 1580 2). 

Patriarhul de Antiohia, al cărui rol în curățirea și ierarhi- 
sarea « Frăției » se arată apoi, fără a se însemna și data, venia, 
fireşte, din Moldova şi, deci, supt influența moldovenească. 
Această dată se poate afla însă prin aceea că pe urmă e vorba 
de visita la 1588 a Patriarhului de Constantinopol, venit 
tot prin Moldova è). Cel care se împotrivi politicii « patriar- 
hale », episcopul Balaban, era dintr'o familie care şi-a păstrat 
rostul moldovenesc 4). Ne întrebăm şi dacă, în chestia Unirii 
cu Roma, bine cunoscută, unul din polemiștii pentru orto- 
doxie, Ștefan Cucol-Zizanie, nu era un Cucul român 5). 


HIRTA ` 
2) Pa 

3) Pp. 77—78. 

4) P. 8r. 

5) P, 82. 

Și, în cântecul «păstrat în gramatica sa de filologul ceh 
contemporan Ion Blahoslav » +), despre « Voevodul Stepan », 
nu reapare însuşi Ștefan-cel-Mare sau alt Domn al nostru? 

Aşa se va ajunge la acțiunea lui Petru Movilă ca Mitropolit 
de Chiev, care se încadrează în această serie. « Ucrainienii » 
îi găsesc însă cusurul că «s'a condus de vechile principii 
canonice, în loc să se inspire de spiritul național și demo- 
cratic care susținuse ortodoxia în cursul ultimului secol » °). 
Independența căzăcească era să piară, supt Ruşi, prin șefi 
de origine românească: Gologan, Polubotoc (Poloboc?) și 
Daniil Apostol. De altfel, între vechii Hatmani: găsim pe 
Grigore Lobodă (1593—96) şi Samuil Chișcă (1600—2)%). 


3) pi 72273. 
D P. 97. 
3) P. 249. 

Piatra de mormânt de la Museul din Suceava 


A. R. — Memoriile Secțiunii Istorice. Seria III. Tom. XX. Mem. 15. 

